《杜门》
宋代·高登

故人方谢客，为问意如何。
午枕清风足，夜窗明月多。
易招惟酒圣，难遣是诗魔。
一榻君家事，何妨独我过。

作者简介：高登(1104～1159) 字彦先,号东溪，漳浦县杜浔乡宅兜村人，南宋强项廉介的爱国者，词人，宣和间为太学生。绍兴二年(1132)进士。授富川主簿,迁古田县令。后以事忤秦桧,编管漳州。有《东溪集》、《东溪词》。